પ્રાપ્ત વિગતો મુજબ શહેરના વોરાકોટડા રોડ પર ગત તારીખ 13 જૂનના સવારના સુમારે ગોંડલ તાલુકા પોલીસ તેમજ વીરપુર પોલીસ દ્વારા પકડી પાડવામાં આવેલ દારૂના જથ્થાના નાશ કરવાની તજવીજ હાથ ધરવામાં આવી હતી આ તકે પ્રાંતઅધિકારી રાયજાદા સહિતના ઉચ્ચ અધિકારીઓ પણ હાજર હતા તે દરમિયાન અધિકારીઓ અને પોલીસની નજર ચૂકવી મુકેશ ઉર્ફે ડીગો વેલાભાઇ મકવાણા રહે વિરપુર, ભાવેશ ટોડીયા રહે જામવાળી, અશ્વિન ઉર્ફે ચકો રામજી બગડા રહે વોરાકોટડા તેમજ એક અજાણ્યા શખ્સ દ્વારા વિદેશી દારૂની બોટલ ચોરી કરવામાં આવી હતી જે અંગેની જાણ વીરપુર પોલીસને થતા આજરોજ વિરપુર પોલીસ સ્ટેશનના ઇન્સ્પેક્ટર આર ડી ચોહાણ દ્વારા ગોંડલ પોલીસ મથકમાં દારૂની બોટલો ચોરી અંગે ફરિયાદ નોંધવામાં આવી છે.